OBRAZLOŽENJE
 
I. PRAVNI TEMELJ ZA DONOŠENJE ODLUKE 
Pravni temelj za donošenje  Odluke o groblju na području Općine Funtana-Fontane sadržan je u članku 9. stavku 10. Zakona o grobljima („Narodne novine“ broj 78/25 i 80/2025) i članku 40. Statuta Općine Funtana-Fontane („Službeni glasnik Općine Funtana“, broj 2/13, 4/15, 5/18, 3/21 i 2/23). 
 
II. TEMELJNA PITANJA I OCJENA STANJA 
 
Pravni temelj za donošenje Odluke o groblju na području Općine Funtana-Fontane sadržan je u članku 9. stavku 10. Zakona o grobljima („Narodne novine“, broj 78/25 i 80/25) koji je na snazi od 17. svibnja 2025. godine.
Predloženom Odlukom, a u skladu s odredbom članka 9. stavka 10. Zakona, uređuju se:
– mjerila i kriteriji za dodjelu i ustupanje grobnih mjesta na korištenje,
– iskopavanje i premještaj posmrtnih ostataka,
– ukopi i privremeni ukopi,
– način ukopa nepoznatih osoba,
– produbljenje groba i premještanje posmrtnih ostataka u grobnici,
– održavanje groblja i uklanjanje otpada,
– veličina, dimenzije, materijal i izgled grobnih mjesta i spomen-obilježja,
– uvjeti upravljanja grobljem od strane pravne osobe koja upravlja grobljem,
– uvjeti, način i mjesto prosipanja kremiranih posmrtnih ostataka umrle osobe,
– uvjeti i mjerila za plaćanje naknade pri dodjeli grobnog mjesta i godišnje grobne naknade, kao i mogućnost plaćanja godišnje grobne naknade unaprijed,
– uvjeti za ustupanje prava korištenja grobnog mjesta trećim osobama,
– mogućnost da pojedini dijelovi groblja služe za ukope članova pojedinih vjerskih zajednica te mogućnost da se na tim dijelovima groblja ukop obavlja uz prethodnu suglasnost predstavnika tih vjerskih zajednica,
– mogućnost da dio groblja ustupi drugoj jedinici lokalne samouprave ili da sklopi ugovor o zajedničkom korištenju groblja s drugom jedinicom lokalne samouprave,
– mogućnost da se grobno mjesto dodijeli na korištenje bez obveze premještanja ostataka tijela umrlih osoba u zajedničku kosturnicu,
– pravila za određivanje naknade za stjecanje opreme i uređaja koji se nalaze na grobnom mjestu bez korisnika grobnog mjesta,
– prekršajne sankcije za prekršitelje odredbi.

Svrha Odluke je osigurati pravni okvir za učinkovito i transparentno upravljanje grobljem sukladno novom Zakonu o grobljima, osigurati jedinstven i jasan pravni okvir za upravljanje i održavanje groblja, propisati prava i obveze upravitelja groblja i korisnika groblja  te uvođenje novih instituta koje predviđa Zakon (iskopavanje i premještaj posmrtnih ostataka, privremeni ukopi, ukop nepoznatih osoba, prosipanje posmrtnih ostataka kremiranih osoba i sl.). 
 
U skladu s odredbama Zakona o pravu na pristup informacijama („Narodne novine“, broj 25/13 i 85/15) o Nacrtu prijedloga Odluke o groblju na području Općine Funtana-Fontane obveza je provođenja internetskog savjetovanja sa javnošću.

	III. 	FINANCIJSKA SREDSTVA 
 
Za donošenje ove Odluke nisu potrebna financijska sredstva.
